เทศบัญญัติเทศบาลตำบลบ้านไร่เทศบัญญัติเทศบาลตำบลบ้านไร่เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตเทศบาลตำบลบ้านไร่อำเภอหาดใหญ่ จังหวัดสงขลาพ.ศ. ๒๕๕๗ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐เทศบาลตำบลบ้านไร่โดยความเห็นชอบของสภาเทศบาลตำบลบ้านไร่และผู้ว่าราชการจังหวัดสงขลาจึงตราเทศบัญญัติไว้ ดังต่อไปนี้ข้อ ๑ เทศบัญญัตินี้เรียกว่าเทศบัญญัติเทศบาลตำบลบ้านไร่ เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในท้องที่เขตเทศบาลตำบลบ้านไร่อำเภอหาดใหญ่ จังหวัดสงขลา พ.ศ. ๒๕๕๗ข้อ ๒[๑] เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมเมืองหาดใหญ่จังหวัดสงขลา ที่ออกตามความในพระราชบัญญัติการผังเมือง พ.ศ. ๒๕๑๘ข้อ ๓ ในเทศบัญญัตินี้บริเวณที่ ๑ หมายความว่าพื้นที่ในบริเวณ ดังต่อไปนี้๑.๑ ด้านเหนือ จดเส้นขนานระยะ ๒๕๐ เมตรกับคลองอู่ตะเภาฝั่งตะวันออก และเส้นขนานระยะ ๕๐๐ เมตร กับศูนย์กลางถนนสราญราษฎร์ด้านตะวันออก จดแนวเขตเทศบาลเมืองบ้านพรุ ด้านตะวันตกด้านใต้ จดเส้นขนานระยะ๘๐๐ เมตร กับศูนย์กลางซอยกาญจนวนิช ๒๗ด้านตะวันตก จดเส้นขนานระยะ ๒๕๐ เมตรกับคลองอู่ตะเภา ฝั่งตะวันออกเส้นขนานระยะ ๕๐๐ เมตร กับศูนย์กลางซอยกาญจนวนิช ๒๗เส้นขนานระยะ ๕๑๐ เมตร กับเส้นตรงที่ลากจากบริเวณถนนศรีปทุมบรรจบกับซอยกาญจนวนิช๒๗ (ถนนบ้านพรุธานี) ไปทางทิศตะวันออกเฉียงเหนือ ระยะประมาณ ๒,๙๒๐ เมตร บรรจบถนนภาษีเจริญที่บริเวณห่างจากถนนภาษีเจริญบรรจบกับถนนสราญราษฎร์ไปทางทิศตะวันตกตามแนวถนนภาษีเจริญระยะประมาณ ๓๙๐ เมตร ไปทางทิศตะวันออกเฉียงเหนือระยะประมาณ ๓๓๐ เมตร ไปทางทิศตะวันออกระยะประมาณ ๒๙๐ เมตร จนบรรจบถนนสราญราษฎร์ที่บริเวณห่างจากถนนสราญราษฎร์บรรจบกับทางหลวงแผ่นดินหมายเลข ๔ (ถนนเพชรเกษม)ไปทางทิศตะวันตกเฉียงเหนือตามแนวถนนสราญราษฎร์ ระยะประมาณ ๗๓๐ เมตรถนนสาธารณะไม่ปรากฏชื่อ ฟากตะวันตก และเส้นขนานระยะ ๒๕๐ เมตร กับคลองอู่ตะเภาฝั่งตะวันออก๑.๒ ด้านเหนือ จดเส้นขนานระยะ ๑๐๐ เมตรกับศูนย์กลางทางหลวงแผ่นดินหมายเลข ๔๓ด้านตะวันออก จดเส้นขนานระยะ ๑,๒๐๐ เมตร กับศูนย์กลางทางหลวงแผ่นดินหมายเลข ๔ (ถนนเพชรเกษม)ด้านใต้ จดสุสานโรงพยาบาลสงเคราะห์คนอนาถาด้านตะวันตก จดแนวเขตเทศบาลเมืองบ้านพรุด้านตะวันออก๑.๓ ด้านเหนือ จดเส้นสุสานโรงพยาบาลสงเคราะห์คนอนาถาด้านตะวันออก จดเส้นขนานระยะ ๑,๒๐๐ เมตร กับศูนย์กลางทางหลวงแผ่นดินหมายเลข ๔ (ถนนเพชรเกษม)ด้านใต้ จดเส้นขนานระยะ๑,๒๐๐ เมตร กับแนวเขตเทศบาลตำบลบ้านไร่ ด้านใต้ด้านตะวันตก จดแนวเขตเทศบาลเมืองบ้านพรุด้านตะวันออกบริเวณที่ ๒หมายความว่า พื้นที่ในบริเวณ ดังต่อไปนี้ด้านเหนือ จดเส้นขนานระยะ๕๐๐ เมตร กับศูนย์กลางซอยกาญจนวนิช ๒๗ด้านตะวันออก จดแนวเขตเทศบาลเมืองบ้านพรุ ด้านตะวันตกด้านใต้ จดแนวเขตเทศบาลเมืองบ้านพรุด้านตะวันตกด้านตะวันตก จดเส้นขนานระยะ ๒๕๐ เมตร กับคลองอู่ตะเภาฝั่งตะวันออกบริเวณที่ ๓หมายความว่า พื้นที่ในบริเวณ ดังต่อไปนี้ด้านเหนือ จดเส้นขนานระยะ๑๐๐ เมตร กับศูนย์กลางทางหลวงแผ่นดินหมายเลข ๔๓ด้านตะวันออก จดแนวเขตเทศบาลเมืองบ้านพรุ ด้านตะวันตกด้านตะวันตก จดเส้นขนานระยะ ๕๐๐ เมตรกับศูนย์กลางถนนสราญราษฎร์บริเวณที่ ๔หมายความว่า พื้นที่ในบริเวณ ดังต่อไปนี้๔.๑ ด้านเหนือ จดแนวเขตเทศบาลตำบลบ้านไร่ ด้านเหนือด้านตะวันออก จดแนวเขตเทศบาลเมืองบ้านพรุ ด้านเหนือเส้นขนานระยะ ๒๕๐ เมตร กับคลองอู่ตะเภา ฝั่งตะวันออก ถนนสาธารณะไม่ปรากฏชื่อฟากตะวันตก เส้นขนานระยะ ๕๑๐ เมตรกับเส้นตรงที่ลากจากบริเวณถนนศรีปทุมบรรจบกับซอยกาญจนวนิช ๒๗ (ถนนบ้านพรุธานี)ไปทางทิศตะวันออกเฉียงเหนือ ระยะประมาณ ๒,๙๒๐ เมตรบรรจบถนนภาษีเจริญ ที่บริเวณห่างจากถนนภาษีเจริญบรรจบกับถนนสราญราษฎร์ไปทางทิศตะวันตกตามแนวถนนภาษีเจริญระยะประมาณ ๓๙๐ เมตร ไปทางทิศตะวันออกเฉียงเหนือระยะประมาณ ๓๓๐ เมตร ไปทางทิศตะวันออกระยะประมาณ ๒๙๐ เมตร จนบรรจบถนนสราญราษฎร์ที่บริเวณห่างจากถนนสราญราษฎร์ บรรจบกับทางหลวงแผ่นดินหมายเลข ๔ (ถนนเพชรเกษม)ไปทางทิศตะวันตกเฉียงเหนือตามแนวถนนสราญราษฎร์ ระยะประมาณ ๗๓๐ เมตรด้านใต้ จดเส้นขนานระยะ๘๐๐ เมตร กับศูนย์กลางซอยกาญจนวนิช ๒๗ เส้นขนานระยะ ๒๕๐ เมตร กับคลองอู่ตะเภาฝั่งตะวันออก และแนวเขตเทศบาลเมืองบ้านพรุด้านตะวันตกด้านตะวันตก จดเส้นขนานเส้นขนานระยะ ๖ เมตรกับคลองอู่ตะเภา ฝั่งตะวันออก๔.๒ ด้านเหนือ จดแนวเขตเทศบาลตำบลบ้านไร่ ด้านเหนือด้านตะวันออก จดเส้นขนานระยะ ๓,๐๐๐ เมตร กับศูนย์กลางทางหลวงแผ่นดินหมายเลข ๔ (ถนนเพชรเกษม)ด้านใต้ จดเส้นตรงที่ต่อตรงจากแนวเขตเทศบาลเมืองบ้านพรุด้านใต้ด้านตะวันตก จดแนวเขตเทศบาลเมืองบ้านพรุด้านตะวันออก เส้นขนานระยะ ๑,๒๐๐ เมตร กับแนวเขตเทศบาลตำ บลบ้านไร่ด้านใต้ เส้นขนานระยะ ๑,๒๐๐ เมตรกับศูนย์กลางทางหลวงแผ่นดินหมายเลข ๔ (ถนนเพชรเกษม)และสุสานโรงพยาบาลสงเคราะห์คนอนาถาทั้งนี้ ยกเว้นสำนักงานสถานีไฟฟ้าย่อยหาดใหญ่ ๒ การไฟฟ้าฝ่ายผลิตแห่งประเทศไทยบริเวณที่ ๕หมายความว่า พื้นที่ในบริเวณที่อยู่ในเส้นขนานระยะ ๖ เมตร กับริมฝั่งคลองอู่ตะเภาทั้งนี้ พื้นที่บริเวณที่ ๑ บริเวณที่ ๒ บริเวณที่ ๓ บริเวณที่ ๔และบริเวณที่ ๕ ปรากฏรายละเอียดตามแผนที่ท้ายเทศบัญญัตินี้ข้อ ๔ ภายในบริเวณที่ ๑ห้ามบุคคลใดก่อสร้างอาคาร ดังต่อไปนี้(๑) โรงงานจำพวกที่ ๒ และจำพวกที่ ๓ ตามกฎหมายว่าด้วยโรงงานเว้นแต่โรงงานบำบัดคุณภาพของเสียรวมของชุมชน(๒)สถานที่บรรจุก๊าซและสถานที่เก็บก๊าซตามกฎหมายว่าด้วยการควบคุมน้ำมันเชื้อเพลิงเว้นแต่สถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓) สถานที่เก็บน้ำ มันเชื้อเพลิงที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่สถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) ไซโลเก็บผลิตผลทางการเกษตร(๖) โรงกำจัดมูลฝอย(๗) โรงฆ่าสัตว์(๘) โรงซื้อขายเศษวัสดุ(๙) สุสานตามกฎหมายว่าด้วยสุสานและฌาปนสถาน(๑๐) อาคารที่ใช้ประโยชน์เพื่อการสงเคราะห์หรือรับเลี้ยงสัตว์(๑๑) คลังสินค้า(๑๒) อาคารที่ใช้ประโยชน์เพื่อการแข่งรถ(๑๓) อาคารที่ใช้ประโยชน์เพื่อการแข่งม้า(๑๔) โรงมหรสพตามกฎหมายว่าด้วยการควบคุมอาคาร(๑๕) สถานบริการตามกฎหมายว่าด้วยสถานบริการข้อ ๕ ภายในบริเวณที่ ๒ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานบำบัดคุณภาพของเสียรวมของชุมชน(๒) สถานที่บรรจุก๊าซและสถานที่เก็บก๊าซตามกฎหมายว่าด้วยการควบคุมน้ำมันเชื้อเพลิงเว้นแต่สถานีบริการร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓)สถานที่เก็บน้ำมันเชื้อเพลิงที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่สถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) ไซโลเก็บผลิตผลทางการเกษตร(๖) โรงกำจัดมูลฝอย(๗) โรงฆ่าสัตว์(๘) โรงซื้อขายเศษวัสดุ(๙) สุสานและฌาปนสถานตามกฎหมายว่าด้วยสุสานและฌาปนสถาน(๑๐) อาคารที่ใช้ประโยชน์เพื่อการสงเคราะห์หรือรับเลี้ยงสัตว์(๑๑) คลังสินค้า(๑๒) อาคารที่ใช้ประโยชน์เพื่อการแข่งรถ(๑๓) อาคารที่ใช้ประโยชน์เพื่อการแข่งม้าข้อ ๖ ภายในบริเวณที่ ๓ห้ามบุคคลใดก่อสร้างอาคาร ดังต่อไปนี้(๑) โรงงานจำพวกที่ ๒ และจำพวกที่ ๓ ตามกฎหมายว่าด้วยโรงงานเว้นแต่โรงงานปรับคุณภาพของเสียรวมของชุมชน(๒)สถานที่บรรจุก๊าซและสถานที่เก็บก๊าซตามกฎหมายว่าด้วยการควบคุมน้ำมันเชื้อเพลิงเว้นแต่สถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓) สถานที่เก็บน้ำมันเชื้อเพลิงที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่สถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) โรงกำจัดมูลฝอย(๖) สุสานตามกฎหมายว่าด้วยสุสานและฌาปนสถาน(๗) อาคารที่ใช้ประโยชน์เพื่อการสงเคราะห์หรือรับเลี้ยงเด็ก(๘) อาคารที่ใช้ประโยชน์เพื่อการสงเคราะห์หรือรับเลี้ยงคนชรา(๙) อาคารที่ใช้ประโยชน์เพื่อการสงเคราะห์หรือรับเลี้ยงคนพิการ(๑๐) สถานีขนส่งผู้โดยสาร(๑๑) อาคารที่ใช้ประโยชน์เพื่อการแข่งรถ(๑๒) อาคารที่ใช้ประโยชน์เพื่อการแข่งม้า(๑๓) สถาบันการศึกษาตามกฎหมายว่าด้วยการศึกษาแห่งชาติ(๑๔) โรงพยาบาลตามกฎหมายว่าด้วยสถานพยาบาล(๑๕) สถานบริหารและออกกำลังกายและศูนย์สุขภาพ(๑๖) โรงแรมตามกฎหมายว่าด้วยโรงแรม(๑๗) โรงมหรสพตามกฎหมายว่าด้วยการควบคุมอาคาร(๑๘) สถานบริการตามกฎหมายว่าด้วยสถานบริการข้อ ๗ ภายในบริเวณที่ ๔ห้ามบุคคลใดก่อสร้างอาคาร ดังต่อไปนี้(๑) โรงงานจำพวกที่ ๓ ตามกฎหมายว่าด้วยโรงงานเว้นแต่โรงงานบำบัดคุณภาพของเสียรวมของชุมชน และโรงงานที่ประกอบกิจการเกี่ยวกับอุตสาหกรรมการแปรรูปการเกษตรขั้นต้น(๒)สถานที่เก็บน้ำมันเชื้อเพลิงที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่สถานีบริการน้ำมันเชื้อเพลิง(๓) โรงแรมตามกฎหมายว่าด้วยโรงแรม(๔) โรงมหรสพตามกฎหมายว่าด้วยการควบคุมอาคาร(๕) สถานบริการตามกฎหมายว่าด้วยสถานบริการ(๖) ห้องแถว ตึกแถว หรือบ้านแถว(๗) อาคารชุดตามกฎหมายว่าด้วยอาคารชุด(๘) หอพักตามกฎหมายว่าด้วยหอพักการก่อสร้างอาคารในบริเวณที่มีระยะห่างจากศูนย์กลางทางหลวงแผ่นดินหมายเลข๔๓ ข้างละ ๑๐๐ เมตร ห้ามบุคคลใดก่อสร้างอาคาร ดังต่อไปนี้ด้วย(๑) โรงงานทุกจำพวกตามกฎหมายว่าด้วยโรงงาน(๒) โรงกำจัดมูลฝอย(๓) โรงฆ่าสัตว์(๔) โรงซื้อขายเศษวัสดุ(๕) ฌาปนสถานตามกฎหมายว่าด้วยสุสานและฌาปนสถาน(๖) คลังสินค้าข้อ ๘ ภายในบริเวณที่ ๕ห้ามมิให้บุคคลใดก่อสร้างอาคารทุกประเภท เว้นแต่เป็นอาคารที่ใช้ประโยชน์เพื่อนันทนาการหรือเกี่ยวข้องกับนันทนาการการดำรงรักษาสภาพแหล่งน้ำและคุณภาพสิ่งแวดล้อมบริเวณโดยรอบหรือเกี่ยวข้องกับการเพาะปลูก และเพื่อการคมนาคมทางน้ำ หรือการสาธารณูปโภคข้อ ๙ ภายในบริเวณพื้นที่ที่กำหนดไว้ตามข้อ๔ ข้อ ๕ ข้อ ๖ ข้อ ๗ และข้อ ๘ ห้ามมิให้บุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ ข้อ ๖ ข้อ๗ และข้อ ๘ข้อ ๑๐ อาคารที่มีอยู่แล้วในพื้นที่ที่กำหนดตามข้อ๔ ข้อ ๕ ข้อ ๖ ข้อ ๗ และข้อ ๘ ก่อนหรือในวันที่เทศบัญญัตินี้ใช้บังคับให้ได้รับยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ ข้อ ๖ ข้อ๗ และข้อ ๘ข้อ ๑๑ อาคารที่ได้รับอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๑๒ ให้นายกเทศมนตรีตำบลบ้านไร่เป็นผู้รักษาการตามเทศบัญญัตินี้ประกาศณ วันที่ ๒๓ สิงหาคม พ.ศ. ๒๕๕๗วีระพงศ์เกื้อกูลนายกเทศมนตรีตำบลบ้านไร่[เอกสารแนบท้าย]๑. แผนที่ท้ายเทศบัญญัติเทศบาลตำบลบ้านไร่ เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตเทศบาลตำบลบ้านไร่ อำเภอหาดใหญ่ จังหวัดสงขลา พ.ศ. ๒๕๕๗(ดูข้อมูลจากภาพกฎหมาย)ปริยานุช/ผู้จัดทำ๓ พฤศจิกายน๒๕๕๗กฤษดายุทธ/ผู้ตรวจ๔ พฤศจิกายน๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๒๑๖ ง/หน้า ๕๙/๒๙ ตุลาคม ๒๕๕๗